2019. gada 20. februārī Rīkojums Nr. 72

Rīgā (prot. Nr. 9 27. §)

**Par Carnikavas novada pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā šādus Carnikavas novada pašvaldības īpašumā esošos nekustamos īpašumus:

1.1. nekustamo īpašumu "Pievedceļš Priedes-1" (nekustamā īpašuma kadastra Nr. 8052 005 1498) – zemes vienību (zemes vienības kadastra apzīmējums 8052 005 1498) 0,0751 ha platībā (zemes kopplatība var tikt precizēta, veicot kadastrālo uzmērīšanu) un uz tās esošo infrastruktūras objektu –ceļu "Laveru ezers–Kreiļu ezers" (būves kadastra apzīmējums 8052 005 1498 001) – Carnikavas novadā;

1.2. nekustamo īpašumu "C007-meža 57. kv." (nekustamā īpašuma kadastra Nr. 8052 009 0113) – zemes vienību (zemes vienības kadastra apzīmējums 8052 009 0113) 9792 m2 platībā (zemes kopplatība var tikt precizēta, veicot kadastrālo uzmērīšanu) un uz tās esošo infrastruktūras objektu – ceļu "Vilku kalnu ceļš" (būves kadastra apzīmējums 8052 009 0113 001) – Carnikavas novadā.

 2. Zemkopības ministrijai šā rīkojuma 1. punktā minētos nekustamos īpašumus:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Carnikavas novada pašvaldībai, ja tie vairs netiek izmantoti šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minētajiem nekustamajiem īpašumiem:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards